HART & GART

S O U L   A N A T O M I E S

Το Hart&Gart είναι ένας καινούργιος  εκθεσιακός  χώρος  που θα υποδεχθεί για πρώτη φορά το κοινό με την ομαδική έκθεση  SOUL  ANATOMIES. Η έκθεση περιλαμβάνει έργα φοιτητών και αποφοίτων της Ανωτάτης Σχολής Καλών Τεχνών.

 Η έκθεση SOUL ANATOMIES πραγματεύεται καλλιτεχνικά τις «ψυχικές ανατομίες», όπως αυτές εκφράζονται μέσα από την τέχνη. Παράλληλα, γίνεται αναφορά στο φαινόμενο της ψυχικής ενδοσκόπησης, δηλαδή του εσωτερικού διαλόγου, που πραγματοποιεί κάθε άνθρωπος με τον εαυτό του και την επίδρασή του στην ψυχική του διαμόρφωση.

 Δεκαέξι ανερχόμενοι καλλιτέχνες παρουσιάζουν έναν ψυχικό διάλογο, σαν εξωτερικοί παρατηρητές, αλλά και όπως το βίωσαν οι ίδιοι. Ταυτόχρονα, τα έργα εξετάζουν με πολλαπλούς εκφραστικούς τρόπους την ψυχική ζωή και την σημασία της. Η έκθεση μεταφέρει την αρνητική και την θετική διάσταση της ψυχικής ενδοσκόπησης, αλλά και το ψυχικό γίγνεσθαι.

 Μέσα από τις πολυεπίπεδες οπτικές αναγνώσεις των έργων, μπορεί κανείς να στοχαστεί πάνω στη διαμόρφωση και μελέτη μιας ψυχικής ανατομίας. Πρόκειται για μια σειρά έργων από διαφορετικές πρακτικές, όπως ζωγραφική, γλυπτική, ψηφιδωτό, εγκατάσταση, φωτογραφία και art performance. Κάθε έργο είναι μια διαφορετική ψυχική ανατομία με την δική της ιστορία.

Επιμέλεια:  Αγγελική Μπάρα, Ιστορικός – Θεωρητικός Τέχνης

Συμμετέχουν: Γιάννης Γιγουρτάκης, Νεκτάριος Θεοδώνης, Ελισσό Θεοχάρη, Νίκος Καζής, Χρήστος Καλόγηρος, Αθηνά Κανελλοπούλου, Μαριλένα Κρανιώτη, Μάξιμος Μανώλης, Άγγελος Μεργές, Γιάννης Μιχαλάτος, Μαρκέλλα Μιχαλιτσιάνου, Τάσος Μυλωνάς, Λάζαρος Παπαδόπουλος, Αργύρης Ραλλιάς, Άρης Ροζόπουλος, Παναγιώτης Σταύρου.


ΕΓΚΑΙΝΙΑ : 9 Νοεμβρίου 2019 στις 19:00
Διάρκεια έκθεσης από : 9.11.2019- 30.11.2019
Ώρες λειτουργίας: Τετάρτη-Σάββατο: 11:00-20:00
Κυριακή: 17:00 – 21:00

Δεινοστράτους 89-91 | 11743, Αθήνα 
|Τηλ. +30 6985845322 & +30 6947990878
hartandgart@gmail.com

